Gadabursioj

La Gadabursioj ( Gadabuursi,  غادابوورسي), ankaŭ konataj kiel Samaroon, estas norda klano de la etno Somaloj, sub-klano de la Diroj. 

 Enkonduko 
Plej multaj anoj de Gadabursioj estas posteuloj de Ŝejko Samaroon. Tamen, Samaroon ne nepre signifas Gadabursioj, sed pli ĝuste reprezentas nur sub-klanon de la familia klano de Gadabursioj.

Kiel sub-klano de Diroj, la Gadabursioj havas rekt-liniajn ligilojn kun la Isaoj de Ĝibutio, la Surre (Abdalle kaj Qubeys) de centra/suda Somalio, la Biyomaal de suda Somalio, la Gaadsan, la Gurgure kaj la Isakoj.

El vivtena vidpunkto, la Gadabursioj estas plejparte malnomadaj agro-paŝtistoj, nutrantaj siajn gregojn per aldona cereala kultivado.Encyclopaedia Aethiopica: D-Ha, , pp. 639 Aprilo 2011

Politike, la Gadabursioj estas reprezentitaj de la Somalia Demokratia Alianco (SDA).Somalia Assessment 2001, p. 5 La antaŭa prezidanto de la nordokcidenta Somalilanda regiono de Somalio, Dahir Rayale Kahin, ankaŭ apartenas al la klano de Gadabursioj.

 Dispartiĝo 
La Gadabursioj koncentriĝas en la nordokcidenta Somalio kaj estas la dominanta klano de la regiono de Awdal. Ili ĉefe loĝas en siaj tradiciaj teritorioj de Awdal, Salal (nova provinco distranĉita de Awdal) kaj partoj de Gabiley. 

La Gadabursioj ankaŭ troviĝas en Ĝibutio kaj la Somalia regiono en Etiopio, kie ili preskaŭ ekskluzive loĝas en ambaŭ distrikto Awbere en la Jijiga Zono kaj distrikto Dembel en la Shinile Zono."Shinile Agropastoral Livelihood Zone"  Save the Children (2001), p. 8 Harawo.org Degmada Awbare (Aprilo, 2011), Source in Somali United Nations Emergencies Unit for Ethiopia, Field Trip to Jijiga (22-29 Aprilo, 1994), p. 2 

Ili ankaŭ loĝas laŭlonge de la nordorienta rando de la ĉartizita ŝtaturbo de Dire-Daŭo, kiu limas la distrikton Dembel. United Nations Emergencies Unit for Ethiopia, Field Trip to Jijiga (22-29 Aprilo, 1994), p. 2 La 2007 Summary and Statistical report of the Population and Housing Census of the Federal Republic of Ethiopia montris ke Awbere estas la plej multe loĝata distrikto en la regiono.Ethiopia Population Census Statistics,  , p.72 Novembro 2007,

La Gadabursioj de Etiopio esprimis la deziron kunigi la tradiciajn teritoriojn de la klano de Awbere kaj Dembel por formi novan region-ŝtaton nomotan Harawo Ŝtato.Harawo State Petition,  , Marto  2011

 Historio 
La reĝlando de Gadabursioj estis starigita antaŭ pli ol 600 jaroj, kaj konsistis el multaj pliaĝuloj kaj unu reĝo (Ugaas). Centoj da pliaĝuloj laboradis en kvar sekcioj konsistantaj el po 25 pliaĝuloj:

Socia komitato
Defendo - policaj aŭtoritatoj konsistis el kavaliroj (referataj kiel fardoolay) kaj soldatoj
Ekonomio kaj Impostoj
Justica komitato

La prezidantoj de la kvar sekcioj estis nomataj Afarta Dhadhaar, kaj estis elektitaj laŭ ilia talento kaj personaj kapabloj. Konstitucio, "Xeer" Gadabursi, estis starigita, kiu dividis ĉiun kazon, akorde ĉu ĝi estis nova aŭ havis precedencon (ugub aŭ curad).

La reĝo de Gadabursioj kaj la pliaĝuloj oponis la alvenon de la Britoj en la komenco de la 20-a jarcento, kaj poste subskribis interkonsenton kun ili. Poste, malkonsento inter ambaŭ partoj estiĝis kaj pligrandiĝis, la Britoj instalis kelkajn homojn kontraŭ la Ugaas esperante renversi lin. Tio fine kondukis al la disfalo de la reĝlando.

 Klana arbo 
Ne ekzistas klara interkonsento pri la klana kaj sub-klana strukturoj kaj multaj rilatoj estas preterlasitaj. La sekvanta listo devenas de Conflict in Somalia: Drivers and Dynamics de World Bank, 2005 kaj de Somalia Assessment 2001 Home Office publication de Unuiĝinta ReĝlandoWorldbank, Conflict in Somalia: Drivers and Dynamics, January 2005, Appendix 2, Lineage Charts, p.55 Figure A-1Country Information and Policy Unit, Home Office, Great Britain, Somalia Assessment 2001, Annex B: Somali Clan Structure , p. 43
Diroj
Gadabursioj
Biimaal (aŭ Bimal)
Isaoj

En la suda centra parto De Somalio, World Bank montras la sekvantan klanan arbon:Worldbank, Conflict in Somalia: Drivers and Dynamics, January 2005, Appendix 2, Lineage Charts, p.56 Figure A-2

Diroj
Isakoj
Garhajis
Habar Je'lo
Habar Awal
Habar Tol
Gadabursioj
Isse
Biyomal
Gadsan
Qubeys

 Famuloj 
 Abdi Sinimo, muzikisto kiu starigis la lirikan ĝenron "Balwo"
 Sheikh Abdurahman Sheikh Nuur, inventisto de la "Borama skrib-sistemo"
 Hassan Sheikh Mumin, aŭtoro de Shabeel-naagood aŭ Leopard among the Women (Leopardo inter la Virinoj)
 Khadija Qalanjo, elstara kantistino
 Dahir Riyale Kahin, tria prezidanto de Somalilando
 Ahmed Ismail Samatar, Profesoro de James Wallace kaj Dekano de la "Institute for Global Citizenship" en Kolegio Macalester
 Abdi Ismail Samatar, Profesoro pri Geografio kaj Ĝeneralaj Studoj en la Universitato de Minesoto
 Abdirahman Saylici, Vic-Prezidanto de Somalilando

 Notoj 

 Eksteraj ligiloj 
 Somalia Assessment 2001 

Kategorio:Somaloj
Kategorio:Etnoj en Afriko
Kategorio:Etnoj en Somalio
Kategorio:Etnoj en Ĝibutio
Kategorio:Etnoj en Etiopio